EkBass/fiwiki-20250220-pages-articles huggingface dataset:
Oot kuin karkkia mulle

Oot kuin karkkia mulle on suomalaisen popduon Nylon Beatin kappale ja debyyttisingle vuodelta 1995. He esittivät kappaleen MTV3-kanavan Kiitorata- kykyjenetsintäohjelmassa ollessaan lukiolaisia. Kappale julkaistiin singlenä, ja se on myös yhtyeen debyttialbumilla Nylon Beat, jossa se on 11. raita. Kappale ei päässyt listoille ja jäi seuraajansa ”Teflon Loven” varjoon. Sen sanoituksista vastasivat Ilkka Vainio ja Risto Asikainen, ja sen sävelsi Asikainen. == Kappaleet == # # # == Lähteet == == Aiheesta muualla == * Discogs Luokka:Vuoden 1995 kappaleet Luokka:Nylon Beatin kappaleet
Boeing 7J7

Boeing 7J7 oli yhdysvaltalainen Boeingin suunnittelema kaksimoottorinen lyhen- tai keskimatkan matkustajalentokone. Koneen matkustajakapasiteetiksi oli suunniteltu 150 henkilöä, ja se nähtiin seuraajana onnistuneelle Boeing 727:lle. Konetyypin oli alun perin tarkoitus tulla käyttöön vuonna 1992, mutta hanke peruttiin vuonna 1987 korkeiden kustannusten takia. == Lähteet == 7J7 Luokka:Yhdysvaltalaiset matkustajalentokoneet
Satoshi Mori

Satoshi Mori (s. 19. toukokuuta 1971 Nozawaonsen) on japanilainen entinen yhdistetyn kilpailija. Mori osallistui urallaan kaksiin olympialaisiin. Naganossa 1998 hän sijoittui joukkuekilpailussa viidenneksi. Salt Lake cityn olympialaisissa 2002 hän oli joukkuekilpailussa kahdeksas, sprintissä 22:s ja normaalimatkalla 30:s. Hiihdon maailmanmestaruuskilpailuihin Mori osallistui kolme kertaa vuosina 1999, 2001 ja 2003. Joukkuekilpailussa hän sijoittui kahdesti viidenneksi ja Ramsaun sprintissä 1999 hän saavutti parhaan sijoituksen henkilökohtaisilla matkoilla ollen kuudes. Maailmancupissa hän sijoittui kerran palkintopallille, kun hän sijoittui toiseksi Zakopanessa vuonna 1999. ==Lähteet== * Luokka:Japanilaiset yhdistetyn hiihtäjät Luokka:Vuonna 1971 syntyneet Luokka:Elävät henkilöt
Sirokatkarapu

Sirokatkarapu (Palaemon elegans) on pienehkö katkarapulaji. Se kasvaa 3–6 senttimetriä pitkäksi. Se on väriltään vihertävän tai kellertävän läpikuultava. Sirokatkarapu muistuttaa ulkonäöltään leväkatkarapua (Palaemon adspersus). Sirokatkaravun luontainen levinneisyysalue ulottuu Mustaltamereltä ja Välimereltä Atlantille Euroopan ja Afrikan rannikoille; pohjoisessa sitä esiintyy Norjassa ja Ruotsin länsirannikolla asti. Se on levinnyt 2000-luvulla Itämereen todennäköisimmin laivaliikenteen mukana, myös Suomen rannikoille. == Lähteet == == Aiheesta muualla == *Laji.fi: Sirokatkarapu (Palaemon elegans) *ITIS: Palaemon elegans Luokka:Kymmenjalkaiset Luokka:Itämeren vieraslajit
Lehtikuusen koulu

Lehtikuusen koulu on Vantaan Hakunilan kaupunginosassa sijaitseva noin tuhannen oppilaan suomenkielinen yhtenäiskoulu (luokka-asteet 1–9). Koulu toimii kahdessa vierekkäisessä rakennuksessa: * Havussa (aiemmin Hakunilanrinteen koulu), Hiirakkotie 18, 01200 Vantaa: luokka-asteet 1–5. * Kaarnassa (aiemmin Hakunilan koulu), Hiirakkotie 9, 01200 Vantaa: 6.–9.-luokkalaiset. Yhtenäiskoulun syyslukukauden 2015 alussa käyttöönotettu nimi saatiin vuoden 2014 lopulla järjestetyn nimeämiskilpailun voittajaehdotuksesta. Nimi on johdettu koulun viereisestä lehtikuusimetsästä. Koulujen kanssa samassa pihapiirissä toimii myös päiväkoti. Suomea toisena kielenä puhuvia oppilaita on Lehtikuusen koulussa määrällisesti enemmän kuin missään muussa Suomen koulussa: vuonna 2023 koulun 948 oppilaasta S2-oppilaita oli 618. File:Lehtikuusen koulu - Havu2 - Hakunila - Vantaa - m.jpg|Havu-koulu on Lehtikuusen koulun alakoulu. File:Lehtikuusen koulu - Liikuntasali - Hakunila - Vantaa - m.jpg|Kaarna-koulun vieressä sijaitseva Lehtikuusen koulun liikuntasali. ==Lähteet== Luokka:Vantaan peruskoulut Luokka:Hakunila
Pähkinärinteen koulu

Pähkinärinteen koulu on Vantaan Hämeenkylän kaupunginosassa sijaitseva suomenkielinen alakoulu (luokka-asteet 1–6). Syksyllä 2019 koulua kävi 437 oppilasta. Koulu toimi kevätkaudella 2016 meneillään olleen remontin aikana useassa eri väistötilassa. Syyslukukautena 2016 hajasijoitettu koulu palasi Pähkinärinteen koulun omiin tiloihin. Koulun kanssa samalla tontilla sijaitsee Vantaan kaupunginkirjaston Pähkinärinteen kirjasto. ==Lähteet== ==Aiheesta muualla== *Viralliset sivut Luokka:Vantaan peruskoulut Koulu
Tuomelan koulu

Tuomelan koulu on Vantaan Hämeenkylän kaupunginosassa sijaitseva, elokuussa 1906 alkujaan Tuomelan kartanon väentuvassa annetun suomenkielisen kansakouluopetuksen perinnettä jatkava suomenkielinen alakoulu (luokka-asteet 3-6; ennen lakkautuspäätöstä 1-6). Syksyllä 2014 koulua kävi yhteensä 150 luokka-asteiden 2–6 oppilasta. Vuonna 2013 koulu päätettiin lakkauttaa elokuusta 2016 lähtien, mutta kampanjointi Hämeenkylän Tuomelan koulun ja Hakunilan Hevoshaan koulun säilyttämisen puolesta on jatkunut voimakkaana ja näkyvänä. Tuomelan koulun säilyttämiseksi on laadittu kuntalaisaloite ja tukea tälle ovat antaneet useat kaupunginvaltuutetut myös vuonna 2016. Keväällä 2016 Tuomelan koulun lakkautus lykkääntyi, kun koulu päätettiin ottaa väistötilaksi ainakin lukuvuodelle 2016–2017 Vantaan kaupungin päätettyä purkaa läheisessä Variston kaupunginosassa sijaitsevan suuremman Hämeenkylän koulun pääkoulun rakennuksen pitkällisten sisäilmaongelmien vuoksi. ==Lähteet== ==Aiheesta muualla== *Tuomelan koulun tontille ehkä kymmenen pientaloa (4.3.2014) (vantaansanomat.fi) *”Tuomelan koulun lakkauttaminen murentaa koko yhteisöä” (30.8.2013) (vantaansanomat.fi) Luokka:Vantaan peruskoulut Luokka:Hämeenkylä Luokka:Vantaan suojellut rakennukset
Alina Fodorova

Alina Fodorova (, s. 31. heinäkuuta 1989) on ukrainalainen seitsenottelija. Parhaat saavutuksensa Fodorova on saanut hallista viisiottelusta, josta hän on saavuttanut kaksi sisäratojen maailmanmestaruuspronssia 2014 Sopotista ja 2016 Portlandista. Portlandin tulos 4770 pistettä on myös hänen ennätyksensä. Seitsenottelussa hänen parhaat arvokisasijoituksensa ovat 13. sija Helsingin Euroopan-mestaruuskilpailuista vuonna 2013 ja 17. sija Pekingin maailmanmestaruuskilpailuista vuonna 2015. == Henkilökohtaiset ennätykset == Lähde: IAAF ;Ulkoradat * 200 metrin juoksu: 24,70 (2015) * 800 metrin juoksu: 2.14,77 (2015) * 100 metrin aitajuoksu: 13,80 (2015) * Korkeushyppy: 190 (2013) * Pituushyppy: 633 (2012) * Kuulantyöntö: 15,01 (2015) * Keihäänheitto: 40,60 (2011) * Seitsenottelu: 6278 (2015) ;Sisäradat * 800 metrin juoksu: 2.15,31 (2014) * 60 metrin aitajuoksu: 8,27 (2016) * Korkeushyppy: 185 (2013, 2016) * Pituushyppy: 635 (2015) * Kuulantyöntö: 15,97 (2016) * Viisiottelu: 4770 (2016) == Lähteet == == Aiheesta muualla == Luokka:Ukrainalaiset yleisurheilun moniottelijat Luokka:Vuonna 1989 syntyneet Luokka:Elävät henkilöt
Wang Ruowang

Wang Ruowang (4. helmikuuta 1918 – 19. joulukuuta 2001) oli kiinalainen kirjailija ja toisinajattelija. Wang istui monta kertaa vankilassa, kun arvosteli aikanaan sekä Kiinan Kuomintangin että Kiinan kommunistista hallitusta. Wang vaati uudistuksia ja hallinnon vapautta. Wang kuului Kiinan kommunistiseen puolueeseen 1937–1957. Wang erotettiin puolueesta 1957 ”oikeistolaisena”. Wang liittyi uudelleen puolueeseen Deng Xiaopingin valtakaudella 1979. Mutta tällä kertaa Deng erotti Wangin puolueesta ”porvarillisena liberaalina”. Luokka:Kiinalaiset kirjailijat Luokka:Kiinalaiset toisinajattelijat Luokka:Vuonna 1918 syntyneet Luokka:Vuonna 2001 kuolleet
Syklopentanoni

Syklopentanoni (C5H8O) on rengasrakenteisiin ketoneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä. == Ominaisuudet == Huoneenlämpötilassa syklopentanoni on väritöntä nestettä, jolla on hieman piparmintun kaltainen tuoksu. Yhdiste liukenee vain niukasti veteen, mutta paremmin useisiin orgaanisiin liuottimiin esimerkiksi etanoliin ja dietyylieetteriin. Syklopentanoni polymerisoituu helposti happamissa olosuhteissa.Hardo Siegel & Manfred Eggersdorfer: Ketones, Ullmann's Encyclopedia of Industrial Chemistry, John Wiley & Sons, New York, 2000. Viitattu 1.5.2016 == Valmistus ja käyttö == Syklopentanonia voidaan valmistaa kuumentamalla adipiinihappoa, sen suoloja tai estereitä bariumhydroksidin, bariumkarbonaatin tai zeoliittien toimiessa katalyytteinä. Yhdiste puhdistetaan tislaamalla ja uuttamalla dietyylieetterillä ja haihduttamalla dietyylieetteri pois. Yhdistettä voidaan valmistaa myös hapettamalla syklopenteeniä ilman hapen avulla kuparikloridin tai palladiumkloridin toimiessa katalyyttinä. : Syklopentanonista valmistetaan useita muita yhdisteitä kuten jasmonia, syklopentyyliamiinia, valerolaktonia, syklopentobarbitaalia ja syklopentolaattia. Sitä voidaan käyttää myös hajusteissa ja polykarbonaattien liuottimena. == Lähteet == == Aiheesta muualla == * *Human Metabolome Database (HMDB): Cyclopentanone *Food Component Database (FooDB): Cyclopentanone *Kyoto Encyclopedia of Genes and Genomes (KEGG): Cyclopentanone *ChemBlink: Cyclopentanone Luokka:Ketonit
Kiinan opiskelijamielenosoitukset 1986

Kiinan opiskelijamielenosoitukset 1986 olivat opiskelijamielenosoituksia, joissa vaadittiin opiskeluolojen parantamista, perustuslain kunnioitusta ja politiikan ja talouden vapauttamista. Protestit alkoivat Hefein kaupungissa 5. joulukuuta ja jatkuivat tammikuun puoliväliin asti. Protestit jäivän melko suppeiksi. Protestien jälkeisessä kurinpalautuksessa erotettiin liberaali puoluejohtaja Hu Yaobang. Osa näihin protesteihin osallistuneista oli mukana myös Tiananmenin protestetissa 1989. == Tausta == Kiinaa vaivasi joulukuussa 1986 16 %:n inflaatio. Ihmiset katsoivat, että korruptio haittasi valmistuneiden opiskelijoiden uralla etenemistä. Astrofysiikan professori Fang Lizhi luonnoi Shanghain ja Ningbon yliopistoilla akateemisesta, puheen ja lehdistön vapaudesta, joka puuttui Kiinasta. Fang vaati myös perustuslain kunnioittamista, jottei se olisi ”vain paperilla”. Puheet innostivat monia opiskelijoita. Fangin puheita levitettiin muun muassa ääninauhoina ympäri maata. Wan Li ja muut korkeat puoluevirkailijat arvostelivat Fangin ajatuksia. == Protestit == Opiskelijat alkoivat osoittaa mieltään Hefeissä 5. joulukuuta 1986. Protestit levisivät pian myös muihin kaupunkeihin, muun muassa Shanghaihin, Tianjiniin, Nanjingiin, Kunmingiin, Hangzhouhun, Suzhouhun, Guangzhouhun ja Pekingiin. 19. joulukuuta hallitus määräsi poliisin kukistamaan protestit voimakeinoin. Tämä suututti opiskelijoita. 23. joulukuuta opiskelijat aloittivat istumapäivystyksen Hefein hallintorakennuksen lähellä. Professori Fang Lizhi neuvotteli hallituksen ja opiskelijoiden kiistaa. Fang onnistuikin tavoitteessaan. Protesti loppui sillä ehdolla, että Anhuin viranomaiset toteuttaisivat opiskelijoiden vaatimukset. Protesti ei levinnyt loppujen lopuksi kovin laajalle. Vain 2 % opiskelijoista noin kuudenneksessa yliopistoista yleensä osallistui niihin. Pekingin opiskelijat osoittivat mieltään sitä vastaan, että valot sammutettiin kello 11. Nankingissa opiskelijat halusivat poliittisen opetuksen pois tutkinnoistaan. Yleisemmin vaadittiin myös talouden vapauttamista ja demokratiaaWang, Hui, Thomas Huters ed. China's New Order: Society, Politics, and Economy in Transition. Cambridge, MA: Harvard Press, 2003. ISBN 0-674-02111-8. pp. 56–7.. Shanghain opiskelijat eivät saaneet vaatimuksiaan läpi, kun keskustelivat Jiang Zeminin kanssa. Keskushallitus syytti opiskelijoita kulttuurivallankumouksen tyyppisen kaaoksen luomisesta. == Tulokset == Protestoijat eivät saaneet juuri tavoitteitaan läpi, mutta puolueessa todellista valtaa käyttänyt puolueen vanhin Deng Xiaoping erotti liberaalin puolueen pääsihteerin Hu Yaobangin virastaan. Monet vuonna 1986 mieltään osoittaneista olivat mukana käynnistämässä Tiananmenin vuoden 1989 suuria protesteja. Näitä olivat muun muassa Chai Ling, Feng Congde ja Li Lu. == Lähteet == Luokka:Mielenosoitukset ja levottomuudet Kiinassa Luokka:1986
Karin Ertl

Karin Ertl (o.s. Specht s. 23. kesäkuuta 1974) on saksalainen uransa lopettanut seitsenottelija. Hän on menestynyt parhaiten sisäradoilla, jossa seitsenottelun sijaan kilpaillaan viisiottelussa. Ertl voitti viisiottelussa sisäratojen Euroopan-mestaruuden vuonna 2000 Gentissa. Sen lisäksi hän on saavuttanut pronssia sisäratojen maailmanmestaruuskilpailuissa vuonna 2001 ja Euroopan-mestaruuskilpailuissa vuonna 1998. Seitsenottelussa hän on saavuttanut useita pistesijoja; Sydneyn olympialaisissa vuonna 2000 hän oli seitsemäs, MM-kilpailuissa vuonna 1999 Sevillassa hän oli kuudes ja vuonna 2001 Edmontonissa viides, Budapestin Euroopan-mestaruuskilpailuissa vuonna 1998 hän sijoittui seitsemänneksi. Ertl voitti alle 20-vuotiaiden Euroopan- mestaruuskilpailuissa hopeaa vuonna 1993. == Henkilökohtaiset ennätykset == Lähde: IAAF Lähde: EA ;Ulkoradat * 100 metrin juoksu: 12,54 (2006) * 200 metrin juoksu: 23,92 (1998) * 800 metrin juoksu: 2.14,61 (2004) * 100 metrin aitajuoksu: 13,24 (1998) * Korkeushyppy: 187 (1996) * Pituushyppy: 647 (1998) * Kuulantyöntö: 14,34 (2001) * Keihäänheitto: 45,89 (2001) * Seitsenottelu: 6396 (2000) ;Sisäradat * 800 metrin juoksu: 2.18,48 (2001) * 60 metrin aitajuoksu: 8,26 (1998) * Korkeushyppy: 186 (1998, 2000) * Pituushyppy: 639 (2001) * Kuulantyöntö: 14,32 (2001) * Viisiottelu: 4678 (2001) == Lähteet == Luokka:Saksalaiset yleisurheilun moniottelijat Luokka:Vuonna 1974 syntyneet Luokka:Elävät henkilöt
Graf

Graf voi tarkoittaa ainakin seuraavia: * kreivi (saks. Graf), aatelisarvo * Graf, sveitsiläinen jääkiekkovälineitä valmistava yritys * sukunimenä: ** David Graf (1950–2001), yhdysvaltalainen näyttelijä ** Ferry Graf (1931–2017), itävaltalais-suomalainen laulaja ** Florian Graf (s. 1988), saksalainen ampumahiihtäjä ** Harald Graf (1885–1966), suomalaissytyinen Venäjän armeijan upseeri ** Hermann Graf (1912–1988), saksalainen taistelulentäjä ja hävittäjä- ässä ** Max Graf (1873–1958), itävaltalainen musiikkitieteilijä ** Olga Graf (s. 1983), venäläinen pikaluistelija ** Rolf Graf (1932–2019), sveitsiläinen maantiepyöräilijä ** Sonja Graf (1908–1965), saksalainen shakinpelaaja ** Steffi Graf (s. 1969), saksalainen tennispelaaja ** Stephanie Graf (s. 1973), itävaltalainen juoksija ** Urs Graf (1485–1527 tai 1528), sveitsiläinen kultaseppä, palkkasoturi, puu- ja kuparipiirtäjä, kirjankuvittaja ja lasinmaalaaja ** Walter Graf (s. 1937), sveitsiläinen rattikelkkailija. == Katso myös == * Graaf Luokka:Luettelot henkilöistä sukunimen mukaan
Christina Hoff Sommers

Christina Hoff Sommers (omaa sukua Hoff, s. 28. syyskuuta 1950 Petaluma, Kalifornia, Yhdysvallat) on yhdysvaltalainen kirjailija, entinen filosofian professori ja konservatiivisen ajatuspajan American Enterprise Instituten tutkija. Sommers edustaa liberaalifeminismiä, jota on kutsuttu myös klassiseksi feminismiksi sekä equity feminism -suuntaukseksi. Hän on tullut tunnetuksi nykyajan feminismin, niin sanotun kolmannen aallon feminismin, kriitikkona. Sommers on kirjoittanut aiheesta muiden muassa teokset Who Stole Feminism? (1994) ja The War Against Boys (2000). Sommers lähettää internetissä The Factual Feminist -nimistä videoblogia, jossa hän kyseenalaistaa ja valottaa nykyfeministien väitteiden taustoja. The Factual Feminist -videot ovat American Enterprise Instituten YouTube-kanavalla. Hoff Sommers on yhdistetty Eric Weinsteinin nimeämään Intellectual Dark Web -ryhmään. == Koulutus ja ura == Christina Hoff Sommers suoritti alemman Bachelor of Arts (BA) -korkeakoulututkinnon New Yorkin yliopistossa vuonna 1971. Hän valmistui filosofian tohtoriksi Brandeisin yliopistosta vuonna 1979. Sommers toimi filosofian professorina Clarkin yliopistossa vuosina 1980–1999. == Lähteet == == Aiheesta muualla == * Christina Hoff Sommers American Enterprise Institute. * * YouTube. The Factual Feminist. American Enterprise Institute. Luokka:Elävät henkilöt Luokka:Vuonna 1950 syntyneet Luokka:Yhdysvaltalaiset filosofit Luokka:Yhdysvaltalaiset kirjailijat Luokka:Feminismin kritiikki
Erik Innala

__NOTOC__ Erik Innala (suomalaisittain Erkki Innala, 10. heinäkuuta 1908 Nikkala, Haaparanta – 28. toukokuuta 1990 Haaparanta) oli ruotsalainen liikemies, salakuljettaja ja kauppias, joka tunnettiin lisänimellä Mabou-Erik tai Maapu-Erkki. Innalan vanhemmat olivat Emil Innala (1877–1930) ja Helena Innala (1883–1962, o.s. Innala) Haaparannan Nikkalasta. Heillä oli pieni maatila, jonka toimintaa vanhemmat halusivat Erikin jatkavan. Innala on kertonut, ettei tämä sopinut hänen luonteelleen eikä työnteko toisen alaisena liioin. Hän halusi toimia itsenäisesti. Erik Innala työskenteli nuoruudessaan lohenkalastajana Tornionjoella vuodesta 1933 lähtien. Hän harjoitti kalastusta ja laitonta rajakauppaa eli joppausta Riskilän saarelta (Lilla Sarvi) käsin.Peura & Peura 2001, 152 Toinen maailmansota synnytti vilkkaat markkinat Suomen ja Ruotsin välille. Innala hankki alkupääomansa työskentelemällä lohta Suomesta Ruotsiin rahtaavan liikemiehen, Kalle Lindrothin, palveluksessa. Lohikauppaan liittyi säännöstelyn alaisten tuotteiden laiton tuonti Ruotsista Suomeen. Keskeistä Innalan liiketoiminnan alkuvaiheissa oli teuraseläinten osto ja lihanvälitys. Hän sai lisänimensä Mabou-Erik (suomalaisittain Maapu- Erkki) Ruotsista suurissa erissä salakuljettamansa Mabou-merkkisen kahvinkorvikkeen mukaan.Peura & Peura 2001, 153 Innala perusti myöhemmin Haaparannalle ICA-ketjun tavaratalon, ICA Innalan. Salakuljetus oli tuottanut tarvittavan pääoman. ==Lähteet== * * ===Viitteet=== ==Kirjallisuutta== * * * * * ==Aiheesta muualla== * Mabou-kahvinkorvikkeen mainos Luokka:Ruotsalaiset liikemiehet Luokka:Ruotsalaiset yrittäjät Luokka:Salakuljettajat Luokka:Kauppiaat Luokka:Vuonna 1908 syntyneet Luokka:Vuonna 1990 kuolleet
Västersundoms skola

Västersundoms skola on Vantaan Hakunilan suuralueen Länsisalmen kaupunginosassa sijaitseva pieni ruotsinkielinen alakoulu (luokka-asteet 1–6). Syksyllä 2019 koulua kävi 61 oppilasta. Koulu osallistuu Liikkuva koulu -hankkeeseen. Merkkinä koulun panostuksesta ympäristökasvatukseen Västersundoms skola sai vuonna 2011 Vihreän lipun. ==Lähteet== == Aiheesta muualla == *Västersundom skola kan räddas (2009+ 2011) (hbl.fi) *"Västersundoms skola bör bevaras" (6.3.2009) (svenska.yle.fi) Luokka:Vantaan peruskoulut Luokka:Suomen ruotsinkieliset peruskoulut Luokka:Länsisalmi
Mårtensdals skola

Mårtensdals skola on Vantaan Myyrmäen suuralueen Martinlaakson kaupunginosassa sijaitseva noin 220 oppilaan ruotsinkielinen alakoulu (luokka-asteet 1–6). Koulussa on myös noin 25 oppilaan esikoulu. Koulurakennus valmistui vuonna 1977 , jolloin useita ruotsinkielisiä länsivantaalaisia kyläkouluja (Vandaforsen, Käinby, Königstedt och Tavastby) yhdistettiin uuteen kouluun. Koulussa tehtiin mittava peruskorjaus vuosina 2007–2008. ==Lähteet== ==Aiheesta muualla== *Hem och Skola vid Mårtensdals skola (hemochskola.fi) Luokka:Vantaan peruskoulut Luokka:Suomen ruotsinkieliset peruskoulut Luokka:Martinlaakso
Orimattilan museot

Orimattilan museot tarkoittavat tässä artikkelissa Orimattilassa sijaitsevia museoita: kunnallisia Orimattilan taidemuseota ja Orimattilan kotiseutumuseota sekä muiden tahojen ylläpitämiä Artjärven kotiseutumuseota ja Orimattilan pullomuseota. ==Orimattilan taidemuseo== Orimattilan taidemuseo sijaitsee punatiilisen Orimattilan kulttuuritalon yläkerrassa samassa rakennuksessa kaupunginkirjaston kanssa. Kunnan taidekokoelma perustettiin vuonna 1978. Nykyisissä tiloissaan Orimattilan taidemuseo on toiminut vuodesta 1993. Museossa on Taidesäätiö Ilmari ja Toini Wall-Hakalan kokoelmat, joissa on Marcus Collinin, Albert Edelfeltin, Akseli Gallen-Kallelan, Pekka Halosen, Eero Järnefeltin, Unto Koitisen, Aleksander Laureuksen, Berndt Lindholmin, Helene Schjerfbeckin, Maria Wiikin, Ferdinand von Wrightin, Magnus von Wrightin, Wäinö Aaltosen, Walter Runebergin, Ville Vallgrenin teoksia. Lisäksi museossa on Pentti Papinahon kokoelma, jossa on eri teoksia 30 vuoden ajalta. http://www.lahtiguide.fi/fi/esittely/orimattilan-taidemuseo ==Orimattilan kotiseutumuseo== Orimattilan kotiseutumuseo sijaitsee Viljamaalla Orimattilan kaupungin keskusta-alueella (Pappilantie 4). Se on Suomen museoliiton jäsenmuseo, johon käy museokortti, Museossa on maalaistalo aittoineen ja ulkorakennuksineen sekä siihen liittyvä sisustus sekä esineitä. http://luokka.museot.fi/museohaku/index.php?museo_id=21584 ==Artjärven kotiseutumuseo== Artjärven kotiseutuyhdistyksen ylläpitämä Artjärven kotiseutumuseo on Päijät-Hämeen vanhin kotiseutumuseo. Se sai alkunsa vuonna 1923 tehdyn lahjoituksen pohjalta. Museo on avoinna sopimuksesta. ==Orimattilan pullomuseo== Orimattilan pullomuseo sijaitsee Viljamaalla Orimattilan keskustassa lähellä Orimattilan kotiseutumuseota ja on avoinna vapunpäivänä. Orimattilan pullomuseon kokoelmissaon erilaisia pulloja 1700-luvulta 1900-luvun puoleen väliin saakka, muun muassa virvoitusjuomatehtaiden pulloja, alkoholiliikkeiden pulloja, olutpulloja sekä apteekkien pulloja, kaikkiaan 1500 esinettä. http://www.orimattila.fi/sivu.php?id=73&sivuid;=150 Tervetuloa Orimattilan pullomuseoon orimattilanpullomuseo.net ==Lähteet== == Aiheesta muualla == * Viralliset verkkosivut Orimattila Museot Luokka:Suomen taidemuseot
Mother’s Day

Mother’s Day on vuonna 2016 ensi-iltansa saanut yhdysvaltalainen komediaelokuva, jonka on ohjannut Garry Marshall. Se on samankaltainen kuin Marshallin aiemmat ensemble-komediat, Ystävänpäivä (2010) ja New Year’s Eve (2011). Elokuvassa ryhmä toisiinsa liittymättömiä ihmiskohtaloita joutuu kokemaan omien äitisuhteidensa haasteita äitienpäivän lähestyessä. Elokuva jäi ohjaaja Garry Marshallin viimeiseksi hänen kuoltua kesäkuussa 2016. == Näyttelijät == == Lähteet == == Aiheesta muualla == * Luokka:Vuoden 2016 yhdysvaltalaiset elokuvat Luokka:Yhdysvaltalaiset komediaelokuvat
M/S Megastar

M/S Megastar on virolaisen Tallinkin omistama matkustaja-autolautta, joka valmistui Meyer Turun telakalta tammikuussa 2017. Alus korvasi Helsinki–Tallinna-reitillä aiemmin liikennöineen M/S Superstarin. Megastar tekee päivässä kolme edestakaista vuoroa Helsingistä Tallinnaan, ja matka-aika on noin kaksi tuntia. Laiva käyttää polttoaineenaan nesteytettyä maakaasua ja voimanlähteenä on viisi Wärtsilä 50DF -moottoria. Aluksella ei ole lainkaan perinteisiä pelastusveneitä, vaan ainoastaan kaasutäytteisiä pelastuslauttoja sekä muutamia MOB-veneitä. == Kansikuvaus == *Kansi 11: Drivers Lounge ja aurinkokansi *Kansi 10: 2 ja 4 hengen hyttejä, komentosilta ja aurinkokansi *Kansi 9: Burger King, Delight Buffet, The Chef's Kitchen, Fast Lane, Victory Bar, Sea Pub, Sitting Lounge, Children’s Playroom -leikkihuone *Kansi 8: Traveller Superstore (yläkerta), Business Lounge, Comfort Lounge, neuvonta ja kioski, Coffee & Co., Lobby Shop *Kansi 7: erillinen henkilöautokansi 150 autolle (pääsy sallittu myös matkan aikana) ja Traveller Superstore (alakerta) *Kansi 6: autokansi *Kansi 5: autokansi *Kansi 4: autokansi *Kansi 3: autokansi *Kansi 2: konehuone ja muita teknisiä tiloja == Käyttöhistoria == M/S Megastar tilattiin syksyllä 2015, ja kölinlasku tapahtui 9. helmikuuta 2016. Aluksesta järjestettiin nimikilpailu, jossa parhaimmaksi nimeksi valittiin Megastar, jota ehdotettiin yli 300 kertaa. Megastarin kastoi 1. heinäkuuta 2016 laivan kummi Tarja Halonen. Meyer Turku luovutti aluksen Tallinkille 24. tammikuuta 2017, ja laivan neitsytmatka oli 29. tammikuuta 2017 Tallinnasta Helsinkiin. Aluksen sisätilat on suunnitellut sisustusarkkitehtitoimisto dSign Vertti Kivi, joka vastasi myös M/S Viking Gracen sisätilojen suunnittelusta. == Lähteet == * M/S Megastar Tallinkin verkkosivuilla === Viitteet === == Aiheesta muualla == Megastar
Aleksi Räihä

Aleksi Räihä (s. 9. tammikuuta 1986 Kemi) on uransa lopettanut suomalainen jalkapalloilija. Hän oli pelipaikaltaan vasen laitapuolustaja. Juniorina Kemin Pallotovereissa, Kemin Palloseurassa ja FC-88:ssa pelannut Räihä debytoi PS Kemi Kingsissä kaudella 2005. Vuonna 2007 hän siirtyi Tornion Palloon, jossa hän pelasi kaudet 2007–2008. Kauden 2009 Räihä pelasi FC Futurassa. Kaudeksi 2010 Räihä palasi takaisin PS Kemiin, jossa hän pelasi kahden kauden aikana 45 ottelua onnistuen maalinteossa neljästi.http://us.soccerway.com/players/aleksi-raiha/31850/ Kauden 2012 hän pelasi jälleen Tornion Pallossa, pelaten farmisopimuksen turvin myös FC Kemissä.http://www.fckemi.fi/?x650571=650903 Kaudeksi 2013 Räihä palasi jälleen PS Kemiin. Seura nousi kaudeksi 2015 Ykköseen, jonka se voitti heti avauskaudellaan nousten Veikkausliigaan. Räihä teki ensiesiintymisensä pääsarjatasolla huhtikuussa 2016 Helsingin Jalkapalloklubia vastaan. ==Saavutukset== Seurajoukkuetasolla *Ykkönen 2015 ==Lähteet== Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
Magali Messmer

Magali Di Marco Messmer (s. 9. syyskuuta 1971, La Chaux-de-Fonds) on sveitsiläinen triathlonisti ja olympiamitalisti. Messmer voitti pronssia Sydneyn olympialaisissa 2000. Kahdeksan vuotta myöhemmin Pekingin olympialaisissa hän sijoittui sijalle 13. ==Lähteet== Luokka:Sveitsiläiset triathlonistit Luokka:Sveitsiläiset olympiamitalistit Luokka:Vuonna 1971 syntyneet Luokka:Elävät henkilöt
Kate Allen (triathlonisti)

Katherine Jessie Jean ”Kate” Allen (s. 25. huhtikuuta 1970 Geelong, Australia) on australialais-itävaltalainen triathlonisti ja olympiavoittaja. Allen voitti Ateenan olympialaisissa kultaa. Neljä vuotta myöhemmin Pekingin olympialaisissa hän sijoittui sijalle 14. Hän on ollut maailmancupissa parhaimmillaan kolmas vuonna 2007. == Lähteet == Luokka:Australialaiset triathlonistit Luokka:Itävaltalaiset triathlonistit Luokka:Itävaltalaiset olympiavoittajat Luokka:Vuonna 1970 syntyneet Luokka:Elävät henkilöt
Jusa Impiö

Jusa Impiö (s. 16. marraskuuta 1991) on suomalainen jalkapallomaalivahti, joka edustaa Veikkausliigassa pelaavaa PS Kemiä. Impiö on PS Kemin kasvatti. Hän debytoi seuran edustusjoukkueen paidassa Ykkösessä kaudella 2008 pelaten kolmessa ottelussa. Yhteensä hän pelasi seuran paidassa 23 ottelua kausina 2008–2011.http://keminwww.kemi.fi/pskemi/ Kauden 2012 Impiö pelasi Kakkosen FC Futurassa ja kauden 2013 ruotsalaisessa Sala FF:ssä, jossa hän pelasi 14 ottelua. Kaudeksi 2014 Impiö palasi takaisin PS Kemiin, jossa otteluita kertyi kymmenen kappaletta. Kaudella 2015 Impiö ei pelannut missään seurassa, mutta kaudeksi 2016 hän palasi jälleen PS Kemiin, joka oli noussut Veikkausliigaan. Impiö teki pääsarjadebyyttinsä huhtikuussa 2016 hallitsevaa mestaria Seinäjoen Jalkapallokerhoa vastaan.http://us.soccerway.com/players/jusa-impio/73917/ == Lähteet == Luokka:Suomalaiset jalkapallomaalivahdit Luokka:Vuonna 1991 syntyneet Luokka:Elävät henkilöt
All Eyez on Me (elokuva)

All Eyez on Me on vuonna 2017 ensi-iltansa saanut elämäkerrallinen draamaelokuva hip hop -artisti Tupac Shakurista. Sen on ohjannut Benny Boom ja käsikirjoittanut Jeremy Haft, Eddie Gonzalez ja Steven Bagatourian. Elokuva on nimetty Shakurin vuoden 1996 albumin mukaan. All Eyez on Me sai ensi-iltansa Yhdysvalloissa ja Suomessa 16. kesäkuuta 2017, joka olisi ollut Shakurin 46. syntymäpäivä. == Rooleissa == ==Arvosteluja== Helsingin Sanomat Mikko-Pekka Heikkinen Hufvudstadsbladet Krister Uggeldahl ==Lähteet== ==Aiheesta muualla== * * Luokka:Vuoden 2017 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset draamaelokuvat Luokka:New Yorkissa tapahtuvat elokuvat
Loretta Harrop

Loretta Harrop (s. 17. heinäkuuta 1975 Brisbane) on australialainen triathlonisti ja olympiamitalisti. Sydneyn olympialaisissa 2000 Harrop sijoittui viidenneksi. Neljä vuotta myöhemmin Ateenan olympialaisissa hän voitti olympiahopeaa. Hän on voittanut myös maailmanmestaruuden vuonna 1999 ja maailmanmestaruushopeaa 2004. ==Lähteet== Luokka:Australialaiset triathlonistit Luokka:Australialaiset olympiamitalistit Luokka:Vuonna 1975 syntyneet Luokka:Elävät henkilöt
Susan Williams

Susan Rene Williams (17. kesäkuuta 1969, Long Beach) on yhdysvaltalainen triathlonisti ja olympiamitalisti. Williams voitti olympiapronssia Ateenan olympialaisissa 2004. ==Lähteet== Luokka:Yhdysvaltalaiset triathlonistit Luokka:Yhdysvaltalaiset olympiamitalistit Luokka:Vuonna 1969 syntyneet Luokka:Elävät henkilöt
Kristina Hedberg

Kristina Hedberg (s. 4. maaliskuuta 1970 Göteborg, Ruotsi) on ruotsalainen toimittaja ja juontaja. Hän työskentelee Ruotsin yleisradioyhtiölle SVT:lle. Hän juonsi kanavan Min sanning -keskusteluohjelmaa vuonna 2012. Lisäksi hänet tunnetaan SVT: Debatt -ohjelman juontajana. == Lähteet == == Aiheesta muualla == Luokka:Elävät henkilöt Luokka:Vuonna 1970 syntyneet Luokka:Ruotsalaiset toimittajat Luokka:Ruotsalaiset juontajat
Ilkka Ruohonen

Ilkka Antero Ruohonen (15. syyskuuta 1958 Helsinki – 17. maaliskuuta 2016 Helsinki) oli suomalainen kulttuuriantropologi ja dokumenttiohjaaja. Hän toimi useiden vuosien ajan kulttuuriantropologian opettajana Helsingin yliopistossa. Ruohonen opiskeli 1970- ja 1980-luvuilla antropologiaa ja uskontotiedettä. Hän valmistui maisteriksi vuonna 1984. Hänen pro gradu –työnsä käsitteli macaolaista Kun lam Tong –nimistä temppeliä. Hän valmistui filosofian tohtoriksi vuonna 1993 väitöskirjalla Purjeet kohti Guineaa! analyysi Portugalin löytöretkien kulttuurisesta aspektista. Siinä hän selvittää eurooppalaisen kolonialismin varhaisimpia vaiheita. Tutkimus perustui portugalilaisiin kronikkateksteihin sekä arkistoaineistoon. Tutkimusta on kehuttu kunnianhimoiseksi. Ruohonen erikoistui kolonialismin historian alkuvaiheisiin Portugalissa ja Latinalaisen Amerikan maissa sekä Venezuelan antropologiseen tutkimukseen. Tutkijan uran ohella Ruohonen teki myös dokumenttielokuvia, joita kertyi yli 20 kappaletta. Hänen tunnetuimpia elokuviaan olivat seuraavat: *The Carnival Laughter (2000) *Platoninen vihan käsite (2001) *Maximum Attack! The Anthropology of Speed (2005) *My Urban Kalakukko (2006) *Documentary Albert (2008) *Shoplifting (2009) Joensuun Viscult-elokuvafestivaaleilla on useasti näytetty Ruohosen elokuvia, viimeisimmän kerran 2014, jolloin hän esitti siellä keskeneräiseksi jääneen elokuvansa Herra Mustarastas. Yle esitti vuonna 2001 Ruohosen elokuvan Platoninen vihan käsite. Se sai tuolloin 200 000 katsojaa, vaikka kyse oli perjantai-illan parhaasta katseluajasta ja toisella kanavalla näytettiin MM- hiihtoja. ==Lähteet== Luokka:Suomalaiset antropologit Luokka:Suomalaiset dokumenttiohjaajat Luokka:Vuonna 1958 syntyneet Luokka:Vuonna 2016 kuolleet
Teknoaidi

Teknoaidi on suomalainen hardcore techno ja speedcore muusikko. Hänen musiikkinsa ottaa vaikutteita mm. psykedeelisestä musiikista, folkista, maailmanmusiikista ja noisesta. Hän kuvailee musiikkiaan termillä shamancore ja musiikin ideana on tuoda tietoa nopeatempoisen rytmimusiikin parantavista ominaisuuksista. Teknoaidi on internet levy-yhtiön Kovaydin.NETin perustaja. Artistin entinen taiteilijanimi on Zutsuu. Teknoaidi on myös toinen jäsen Hiiden Virren Vinguttajat -kokoonpanossa. == Julkaisut == ===Albumit=== * The Source Field Manifestations (Splatterkore Reck-ords, 2012) * Starseed Integration and Repatriation (K-NeT Label, 2015) ===EP:t=== * Hiiden Virren Vinguttajat (Chase Records, 2012) *Positive Phuture Timeline (Kovaydin.NET, 2017) ===Kokoelmilla=== * Corekatsaus 2012 (Kovaydin.NET, 2012) * Kovaydin.NET 10v - 10 Years of Suomicore (Kovaydin.NET, 2015) * Speedcore Worldwide Sampler Vol​.​3 ᵘᶰˢᵗᵒᵖᵖᵃᵇˡᵉ ᵘᶰᵈᵉʳᵍʳᵒᵘᶰᵈ ᶤᶰᶠᵉᶜᵗᶤᵒᶰ (Speedcore Worldwide Audio Netlabel, 2015) * Compulsive Speed Excess! (Speedcore Worldwide Audio Netlabel, 2016) *Sounds From The Finnish Hardcore Techno Underground Vol. 2 (Kovaydin.NET, 2017) ===Musiikkivideot=== * Ulddat * We Have Merged == Lähteet == == Aiheesta muualla == *Viralliset kotisivut *, haastattelu vuodelta 2013 Luokka:Hardcore techno -artistit Luokka:Suomalaiset elektronisen musiikin artistit
Inariviikot

Inariviikot on Inarin kunnan suurin kesätapahtumien kokonaisuus. Ohjelmistosta löytyy perinteisiä kyläjuhlia, lastentapahtumia, markkinoita, torihulinaa, konsertteja, pelimannitapahtumia, taidenäyttelyitä, retkeilyä, tanssia, teatteria ja festareita. Tapahtumia järjestetään ympäri laajaa kuntaa. Ohjelma huipentuu perinteisesti WaterCross-kisoihin. Yhteistyössä Inariviikkoja ovat toteuttamassa Inarin kunta sekä paikalliset yhdistykset, yritykset sekä yksityiset voimamiehet ja -naiset. == Kävijämäärät == Vuonna 2015 Inariviikoilla oli yli 13 000 kävijää. == Teemat == Kesällä 2016 Inariviikot järjestetään kahdeksatta kertaa. Tapahtuman teemana on hyvinvointi ja Inariviikot järjestetään 22.–31.7.2016. == Lähteet == == Aiheesta muualla == * Tapahtuman verkkosivut Luokka:Suomen kulttuuritapahtumat Luokka:Inarin tapahtumat
Helsingin Kaiku

Helsingin Kaiku oli Helsingissä vuosina 1903–1916 ilmestynyt kuvitettu viikkolehti. Lehti oli alun perin Eero Erkon hanke, mutta hänen karkotuksensa jälkeen se jäi Emil Vainion vastuulle. Helsingin Kaiku julkaisi ajankohtaisia kuva- ja tekstikatsauksia kotimaan ja ulkomaiden poliittiseen ja kulttuurielämään ja toimi siten sanomalehtien uutisosastojen kuvallisena täydentäjänä. Lehteä on luonnehdittu Pekka Brofeldtin Uuden Kuvalehden jatkajaksi, mutta edeltäjästään poiketen se julkaisi paljon runsaammin valokuvia. Niitä saatiin omalta valokuvaajalta ja kirjeenvaihtajilta sekä järjestämällä vuosittaisia amatöörivalokuvaajien kilpailuja. Toimittajina työskentelivät aluksi K. A. Petrelius, vuoden 1904 alusta Oskar Liljefors ja vuodesta 1906 Viljo Tarkiainen. Vuodesta 1907 lähtien lehteä toimittivat Toivo Wallenius ja Jalmari Lahdensuo, joiden joukkoon vuonna 1911 liittyi Kaarlo Blomstedt. Avustajina toimi Suomen kulttuurielämän merkittävimpiä nimiä.Suomen lehdistön historia 8, s. 29–31. Helsingin Sanomien kirjapainossa painetun lehden vastaava toimittaja Emil Vainio myi sen julkaisuoikeudet vuonna 1911 Toivo Walleniukselle, josta samalla tuli Kaiun vastaava. Lahdensuon ja Blomstedtin eron jälkeen toimittajaksi tuli vuonna 1915 Arttu Brummer (Korvenkontio). Vainion aikana lähes 10 000 kappaleen levikkiin yltänyt Helsingin Kaiku joutui ensimmäisen maailmansodan kynnyksellä taloudellisiin vaikeuksiin ja vuoden 1916 lopulla lehti myytiin Otavalle, joka perusti sen tilalle Suomen Kuvalehden. Kaiun taloudenhoitaja H. Ikonen ja Brummer- Korvenkontio puolestaan ryhtyivät tekemään lyhytikäiseksi jäänyttä Helsingin Kuvalehteä.Suomen lehdistön historia 8, s. 31–32. ==Lähteet== * ===Viitteet=== ==Aiheesta muualla== * Helsingin Kaiku digitoituna kansalliskirjastossa * Helsingin Kaiun Kuukauskuvalehti digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset yleisaikakauslehdet
Ijahis Idja

Ijahis Idja () on alkuperäiskansojen musiikkitapahtuma, jota on järjestetty Inarin kirkonkylällä vuodesta 2004 lähtien. Tapahtuma on Suomen ainoa saamelaismusiikkiin keskittyvä festivaali. Ijahis idjan ohjelmaan kuuluu perinteisen saamelaismusiikin esityksiä, nousevien saamelaisartistien konsertteja, lasten ohjelmaa, alkuperäiskansavieraiden musiikkiesityksiä sekä saamelaismusiikkiin keskittyvät klubi-illat. Vuonna 2016 Ijahis idja järjestettiin Saamelaiskulttuurikeskus Sajoksessa 19.–21.8. == Historia == Ensimmäistä Yöttömän Yön festivaalia juhlittiin kirkonkylällä, silloisen kirjaston pihalla toukokuun viimeisenä päivänä vuonna 2004. Ensimmäisessä tapahtumassa esiintyivät Satu Aikio, Ulla Pirttijärvi, Mikkal Morottaja, Ante Mikkal Gaup, Inarin ala-asteen lapsiesiintyjiä sekä Wimme, joka kiikkui mikkeineen kirjaston katolle. Tapahtuman kaukaisimmat vieraat saapuivat Jakutiasta ja festivaalia juonsi Märistä Säpikkäistäkin tuttu Anne Kirste Aikio. Seuraavana vuonna festivaalialue rakennettiin Inarijärven rannalle, kalasataman alueelle, jossa järveltä puhkuva tuuli äityi tapahtuman aikana välillä niin kovaksi, että kodan muotoon rakennettu festivaaliteltta pysyi vaivoin paikallaan. Vuonna 2012 tapahtuma sai uudeksi kodikseen vasta-avatun Saamelaiskulttuurikeskus Sajoksen ja tarjosi kaksipäiväisen tapahtuman aikana viihdykettä yli kahdelle tuhannelle kuulijalle. Kymmenessä vuodessa Ijahis idja on kasvanut merkittäväksi alkuperäiskansojen musiikkia ja kulttuuria esitteleväksi festivaaliksi. == Teemat == Tapahtuman teema on vuosittain vaihtuva. Vuonna 2015 teema oli Vilda duoddarat (suom. Villit tunturit). Teemalla tehtiin tunnetuksi Enontekiön ja muun länsipuolen joikuperinnettä sekä uudempaa saamelaismusiikkia. Vuonna 2014 tapahtuman ohjelma nosti esille erityisesti koltta- ja inarinsaamelaista musiikki- ja tanssiperinnettä. == Lähteet == == Aiheesta muualla == *Tapahtuman verkkosivut Luokka:Suomen kulttuuritapahtumat Luokka:Inarin tapahtumat Luokka:Saamelainen musiikki
Scoot McNairy

John Marcus "Scoot" McNairy (s. 11. marraskuuta 1977 Dallas, Texas), on yhdysvaltalainen näyttelijä ja tuottaja. ==Yksityiselämä== McNairy meni naimisiin näyttelijäkollegansa Whitney Ablen kanssa kesäkuussa 2010. He tapasivat elokuvan Monsters kuvauksissa samana vuonna. ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Nimi Rooli 2001 Wrong Numbers Russell 2005 Riemukupla: Tankki täynnä Augie 2010 Monsters Andrew Kaulder 2010 Everything Will Happen Before You Die Matt 2011 Angry White Man Walt 2011 A Night in the Woods Brody Cartwright 2011 The Off Hours Corey 2012 Killing Them Softly Frankie 2012 Argo Joe Stafford 2012 Promised Land Jeff Dennon 2013 12 Years a Slave Brown 2013 Dragon Day Phil 2013 Touchy Feely Jesse 2014 Frank Don 2014 Non-Stop Tom Bowen 2014 Gone Girl Tommy O’Hara 2014 The Rover Henry 2014 Black Sea Daniels 2015 Our Brand Is Crisis Buckley 2016 Batman v Superman: Dawn of Justice Wallace Keefe 2017 War Machine Sean Cullen 2018 The Legacy of a Whitetail Deer Hunter Greg 2018 Destroyer Ethan 2019 Once Upon a Time in Hollywood Bob Gilbert 2019 The Parts You Lose Ronnie 2020 Hiljainen paikka: Osa 2 Marina Man, mies laiturilla ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2005 Mullan alla Six Feet Under Trevor 1 jakso 2006 Julkkispelaaja Jake in Progress Dean Thomas Stilton 2 jaksoa 2008 Kovan onnen kundi My Name Is Earl Bed Bug 1 jakso 2008 Shield – lain varjolla The Shield Doug Obermyer 1 jakso 2008 Yhdestoista tunti Eleventh Hour Rudy Callistro 1 jakso 2009 C.S.I. CSI: Crime Scene Investigation Vitas Long 1 jakso 2011 Koko totuus The Whole Truth Larry Thompson 1 jakso 2014–2016 Halt and Catch Fire Halt and Catch Fire Gordon Clark 27 jaksoa 2017 Fargo Fargo Maurice LeFay 2 jaksoa ==Lähteet== ==Aiheesta muualla== * * Luokka:Yhdysvaltalaiset elokuvanäyttelijät Luokka:Vuonna 1977 syntyneet Luokka:Elävät henkilöt
Uusi Kuvalehti (1890–1903)

Uusi Kuvalehti oli Kuopiossa vuosina 1890–1903 ilmestynyt kuvitettu aikakauslehti. Nuorsuomalaisten kirjalliseksi kuvalehdeksi perustetun Uuden Kuvalehden taustalla olivat Pekka ja Kaarlo Brofeldt, Kasper Järnefelt, A. B. Mäkelä ja Juhani Aho. Sen avustajina toimivat muun muassa Minna Canth, J. H. Erkko, Eero Järnefelt, Kauppis-Heikki, Santeri Alkio, Santeri Ingman (Ivalo), Larin-Kyösti, Samuli Paulaharju ja Eino Leino. Lehti pyrki edistämään varsinkin suomalaista kaunokirjallisuutta ja siinä julkaistiin ensimmäisenä esimerkiksi monet Juhani Ahon lastuista. Artikkeliosastossa pääsivät esille kirjoittajien vapaamieliset aatteet, mutta poliittisesti Uusi Kuvalehti oli varovainen. Sitä on luonnehdittu myös Suomen ensimmäiseksi todelliseksi kulttuurikuvalehdeksi, joka julkaisi runsaasti kuvia suomalaisten taiteilijoiden teoksista. Kuvien osuus lehden sisällöstä kasvoi jatkuvasti ja oli jo 1890-luvun puolivälissä lähes puolet.Suomen lehdistön historia 8, s. 27–29. Pekka Brofeldtin kustantama Uusi Kuvalehti siirtyi vuonna 1892 Brofeldtin veljeksistä ja heidän lähipiiristään koostuneen yhtiön haltuun. Sen toimittajina työskentelivät aluksi Kasper Järnefelt ja vuodesta 1894 Pekka Brofeldt Kuopiossa ja Juhani Aho Helsingissä. Taloudesta ja teknisestä toteutuksesta vastasi Emil Vainio. Lehden levikki vaihteli 2 000 ja runsaan 3 000 kappaleen välillä, ja sitä tilattiin paljon varsinkin Helsinkiin. Uuden Kuvalehden ilmestyminen päättyi vuonna 1903, kun kenraalikuvernööri Bobrikov karkotti Pekka Brofeldtin Suomesta. Sen seuraajaksi perustettiin Helsingin Kaiku.Suomen lehdistön historia 8, s. 29–30. ==Lähteet== * ===Viitteet=== ==Aiheesta muualla== * Uusi Kuvalehti digitoituna kansalliskirjastossa Luokka:Ilmestymästä lakanneet suomalaiset aikakauslehdet Luokka:Kuopion media Luokka:Suomalaiset kulttuurilehdet
Novalis (täsmennyssivu)

Sanalla Novalis voidaan viitata seuraaviin: *Novalis (k. 1801), saksalainen varhaisromantiikan runoilija. * Novalis, krautrock-yhtye
Boban Marjanović

Boban Marjanović (, s. 15. elokuuta 1988 Zaječar, Serbian ST) on serbialainen koripalloilija ja näyttelijä, pelipaikaltaan sentteri. Hän edustaa NBA- liigassa pelaavaa Houston Rocketsia. Marjanović valittiin Serbian koripalloliigan arvokkaimmaksi pelaajaksi kolmena kautena peräkkäin vuosina 2012–2015. Viimeisellä kaudellaan Crvena zvezdassa hänet valittiin myös Euroliigan ykköstähdistöön. Heinäkuussa 2015 Marjanović allekirjoitti yhden vuoden ja 1,2 miljoonan dollarin sopimuksen NBA-seura San Antonio Spursin kanssa. Ensimmäisellä NBA-kaudellaan Marjanović pelasi yhteensä 54 runkosarjaottelua. San Antonion jälkeen hän on pelannut Detroit Pistonsissa, Los Angeles Clippersissa, helmikuusta 2019 kauden loppuun Philadelphia 76ersissä ja kesästä 2019 alkaen Dallas Mavericksissa, josta hänet kaupattiin kesällä 2022 Houston Rocketsiin. Serbian miesten maajoukkueessa Marjanović on saavuttanut EM-hopeaa vuonna 2017. Marjanović on näytellyt elokuvissa John Wick Chapter 3: Parabellum, Kova vääntö ja Bicemo prvaci sveta, sekä TV- sarjassa Državni posao. == Lähteet == == Aiheesta muualla == * Kuisma, Joonas: Serbian jättimäinen sentteri, NBA:n rakastettu kulttipelaaja Boban Marjanović, taisteli Keanu Reevesin kanssa toimintaelokuvassa – ”Stuntmies lensi melkein viisi metriä” YLE Urheilu 3.9.2019 Luokka:Serbialaiset koripalloilijat Luokka:Vuonna 1988 syntyneet Luokka:Elävät henkilöt
Lördagen

Lördagen oli Helsingissä vuosina 1888–1920 ilmestynyt ruotsinkielinen viikkolehti. Vuoteen 1898 sen nimenä oli Lördagsqvällen. Viktor Petterssonin kustantama ja toimittama Lördagsqvällen oli kaunokirjallisuutta, yleishyödyllisiä artikkeleita, ajankohtaisaineistoa ja viihdettä sisältänyt perhelehti, alaotsikoltaan Familjeläsning för alla. Lehdestä tuli heti hyvin suosittu, ja sen painos oli jo ensimmäisinä vuosina 3 000 kappaletta. Vuosina 1892–1893 Lördagsqvällenin rinnalla yritettiin julkaista myös suomenkielistä Lauantai-lehteä. Ilmestymisajan muututtua lauantain aamupäivään lehden nimeksi tuli Lördagen.Suomen lehdistön historia 8, s. 32–34. 1800- ja 1900-lukujen vaihteessa Lördagen sai perustuslaillista leimaa, ja se joutui usein sensuurin hampaisiin. Myöhemmin lehti oli myös voimakkaan ruotsinmielinen. Lördagenissa kirjoitettiin paljon teatterista, urheilusta ja tekniikasta sekä julkaistiin salapoliisitarinoita ja muita viihteellisiä kertomuksia sekä vuodesta 1913 lähtien pilapiirroksia. Kuvia lehdessä oli vain rajoitetusti, ja ruotsinkieliseksi kuvalehdeksi kehittyi sen kilpailija Veckans Krönika. Viktor Pettersonin kuoltua vuonna 1919 lehteä julkaisi runsaan vuoden ajan hänen poikansa Vicke.Suomen lehdistön historia 8, s. 35. Sen eräänlaiseksi jatkajaksi perustettiin vuonna 1921 Lördagens Krönika, joka käytännössä oli Veckans Krönikan lyhytikäiseksi jäänyt liite. Seuraavana vuonna Lördagenin yleisöä ryhtyi tavoittelemaan myös tanskalais-ruotsalaisen Allers Familj- Journalin suomalainen muunnos Allas Journal.Suomen lehdistön historia 8, s. 98–99. ==Lähteet== * ===Viitteet=== ==Aiheesta muualla== * Lördagsqvällen digitoituna kansalliskirjastossa * Lauantai digitoituna kansalliskirjastossa * Lördagen digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset ruotsinkieliset aikakauslehdet
Ben Schnetzer

Ben Schnetzer (s. 8. helmikuuta 1990 New York, New York) on yhdysvaltalainen näyttelijä, joka on tunnettu muun muassa roolistaan homoaktivisti Mark Ashtonina vuoden 2014 elokuvassa Pride. Schnetzer opiskeli näyttelemistä Guildhall School of Music and Drama -teatterikoulussa. ==Filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2007 Ben's Plan Ben's Plan Ben Stephens 2013 Kirjavaras The Book Thief Max Vandenburg 2014 Pride Pride Mark Ashton 2014 The Riot Club The Riot Club Dimitri Mitropoulos 2016 Warcraft: The Beginning Warcraft Khadgar 2016 Snowden Snowden Gabriel Sol 2016 Goat Goat Brad Land ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2010 Happy Town Happy Town Andrew Haplin 8 jaksoa 2010 Kova laki Law & Order Dustin Henry 1 jakso 2018 Totuus Harry Quebertin tapauksesta The Truth About the Harry Quebert Affair Marcus Goldman 10 jaksoa 2021 Y: The Last Man Y: The Last Man Yorick Brown 10 jaksoa ==Lähteet== ==Aiheesta muualla== * * Luokka:Yhdysvaltalaiset elokuvanäyttelijät Luokka:Vuonna 1990 syntyneet Luokka:Elävät henkilöt
Ermin Bičakčić

Ermin Bičakčić (s. 24. tammikuuta 1990 Zvornik, Bosnia ja Hertsegovinan ST) on bosniahertsegovinalainen jalkapalloilija, joka edustaa Saksan Bundesliigassa pelaavaa Hoffenheimia. Bičakčić on pelipaikaltaan toppari.http://int.soccerway.com/players/ermin-bicakcic/114354/ Viitattu 2.5.2016. == Seurajoukkueura == Bičakčić pelasi VfB Stuttgartissa yhden bundesliigaottelun joulukuussa 2010. Eurooppa-liigassa hän pelasi kaksi ottelua. Stuttgartin kakkosjoukkueessa hän pelasi 22 ottelua 3. Ligassa vuosina 2010–2011. Hän siirtyi Eintracht Braunschweigiin 100 000 eurolla tammikuussa 2012. Hän pelasi 2. Bundesliigassa puolentoista kauden aikana 48 ottelua, joissa teki neljä maalia. Braunschweigin noustua Bundesliigaan hän pelasi 31 Saksan pääsarjaottelua, joissa teki yhden ja syötti kaksi maalia kaudella 2013–2014. Bičakčić siirtyi Bundesliigan Hoffenheimiin 400 000 eurolla kesällä 2014. Hän on kauden 2019–2020 loppuun mennessä pelannut seurassa 118 Saksan pääsarjaottelua, joissa hän on tehnyt viisi ja syöttänyt neljä maalia. Mestarien liigan kolmessa ottelussa hän on syöttänyt yhden maalin, Eurooppa-liigassa hän on pelannut kaksi ottelua. == Maajoukkueura == Bičakčić sai Saksan kansalaisuuden vuonna 2008 ja edusti maata yhdessä alle 18-vuotiaiden maaottelussa. A-maajoukkuetasolla hän päätti kuitenkin edustaa synnyinmaataan. Ensimmäisen maaottelunsa Bosnia ja Hertsegovinan joukkueessa hän pelasi Yhdysvaltoja vastaan elokuussa 2013. Ensimmäisen maaottelumaalinsa hän viimeisteli seuraavassa kuussa Slovakiaa vastaan. Hän pelasi vuoden 2014 MM-kisoissa ottelun Argentiinaa vastaan. Hän on toukokuuhun 2020 mennessä pelannut kaikkiaan 34 A-maaottelua ja tehnyt niissä kolme maalia . Hän on pelannut kymmenen MM- ja 13 EM-karsintaottelua. == Lähteet == Luokka:Bosniahertsegovinalaiset jalkapalloilijat Luokka:Vuonna 1990 syntyneet Luokka:Elävät henkilöt
Daniel Berrigan

Daniel Berrigan (9. toukokuuta 1921 Virginia – 30. huhtikuuta 2016 New York) oli yhdysvaltalainen jesuiittapappi, sodanvastustaja ja runoilija. Hän oli 1960-luvulta lähtien maan huomattavimpia rauhanaktivisteja, joka tunnetaan myös ydinaseita vastustaneen Aurantakojat-järjestön perustajana. Berrigania pidettiin kristillisenä anarkistina. Berrigan julkaisi yli 50 kirjaa ja vuonna 1986 hänellä oli pieni rooli Roland Joffén elokuvassa Linnake. Berrigan mainitaan myös useissa musiikkikappaleissa, joista tunnetuin on Paul Simonin vuoden 1972 hitti Me and Julio Down by the Schoolyard. == Lähteet == == Aiheesta muualla == Luokka:Yhdysvaltalaiset papit Luokka:Jesuiitat Luokka:Sodanvastaiset aktivistit Luokka:Yhdysvaltalaiset runoilijat Luokka:Yhdysvaltalaiset anarkistit Luokka:Vuonna 1921 syntyneet Luokka:Vuonna 2016 kuolleet
New Era

New Era voi tarkoittaa ainakin seuraavia: * New Era, yhdysvaltalainen lippalakkeja valmistava yritys * New Era, namibialainen sanomalehti * New Era, kylä Michiganissa, Yhdysvalloissa * New Era, Revolution Renaissance -yhtyeen albumi vuodelta 2008 * italialaisen Derdian-yhtyeen albumeita: ** New Era Part 1 vuodelta 2005 ** New Era Part 2: War of the Gods vuodelta 2007 ** New Era Part 3: The Apocalypse vuodelta 2010.